Pokyny, upravujúce podmienky Základnej školy, J. Alexyho, 1941/1 vo Zvolene na obdobie školského roka 2020/2021 vo veciach prevádzky

a vnútorného režimu školy a ŠKD a podmienok na zaistenie bezpečnosti a ochrany zdravia žiakov

VŠEOBECNÉ USTANOVENIA

1. Riaditeľka Základnej školy, Mgr. Lucia Mesárošová, vydáva pokyny upravujúce podmienky základnej školy vrátane činností súvisiacich so stravovaním a výchovnými činnosťami školského klubu detí v súlade s odporúčaniami MŠVVaŠ SR zo dňa 18.08.2020 a organizačným pokynom zriaďovateľa Mesta Zvolen zo dňa 21.08.2020 .

Tieto pokyny sú vypracované v súlade s Usmernením MŠVVaŠ SR a upravujú iba tie základné prevádzkové podmienky, ktoré sa **líšia od štandardných podmienok** vyplývajúcich zo školských, hygienických, pracovnoprávnych a ďalších predpisov a stanovujú základné prevádzkové podmienky školy po dobu trvania pandémie ochorenia COVID-19.

Riaditeľka školy bude priebežne vydávať, aktualizovať a zverejňovať pokyny na úpravu podmienok bezpečnej prevádzky a vnútorného režimu na ochranu zdravia žiakov i zamestnancov

* 1. súlade s Manuálom opatrení pre základné školy a školské zariadenia MŠVVaŠ SR.
1. Opatrenia školy sa uskutočňujú **v troch úrovniach –** **zelenej,** **oranžovej** **a** **červenej**. Zelená fáza predstavuje stav, kedy škola nemá žiadneho podozrivého ani pozitívneho žiaka či zamestnanca. Oranžová fáza zachytáva situáciu, kedy má škola žiaka alebo zamestnanca podozrivého na ochorenie. Červená fáza obsahuje zoznam opatrení v prípade pozitivity dvoch a viac prípadov u žiakov alebo nepedagogického pracovníka alebo jedného pedagóga.
2. V škole prebieha od **2. septembra** **2020 riadne školské vyučovanie**. **Dochádzka na vyučovanie** **je pre žiakov povinná.** Vyučovanie pre 1.- 9. ročník ZŠ prebieha v bežnom školskom režime
	1. podľa rozvrhu vyučovacích hodín/vyučovacích blokov.
3. Obsah a formu všetkých vzdelávacích a záujmových činností a prevádzku priestorov zabezpečí škola tak, aby boli zaistené hygienicko – epidemiologické opatrenia.
4. Pri **vstupe do hlavnej** **budovy školy** (harmonogram v prílohe) sa uskutoční **ranný** **filter** (meranie telesnej teploty) a dezinfekcia rúk všetkých osôb.
5. **Nikto s príznakmi infekcie dýchacích ciest**, ktoré by mohli zodpovedať známym príznakomCOVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest), ako aj inej infekčnej choroby, nesmie vstúpiť do priestorov školy.
6. **Zákonný zástupca:**
* Zodpovedá za **dodržiavanie hygienicko-epidemiologických opatrení** pri príchode žiaka do školy a pri odchode žiaka zo školy/školského klubu detí (ROR – rúška, odstup, ruky) t. j. nosenie rúšok, dodržiavanie odstupov, dezinfekcia rúk v zmysle aktuálnych opatrení ÚVZ SR.
* Zabezpečí pre svoje dieťa každý deň **dve rúška** (jedno náhradné) a papierové jednorazové vreckovky.
* Dodržiava **pokyny riaditeľky školy**, ktoré upravujú podmienky prevádzky školy a školského klubu detí na školský rok 2020/2021.
* **Predkladá pri prvom nástupe žiaka do školy zdravotný dotazník s vyhlásením zákonného zástupcu** (príloha) alebo po každom prerušení dochádzky žiaka do ZŠ v trvaní viac ako tri dni

predkladá písomné vyhlásenie o bezinfekčnosti (o tom, že žiak neprejavuje príznaky prenosného ochorenia a nemá nariadené karanténne opatrenie - príloha).

* V prípade, že u dieťaťa je **podozrenie alebo potvrdené ochorenie** na COVID19, bezodkladne o tejto situácii informuje príslušného vyučujúceho a riaditeľku školy.
* Povinnosťou zákonného zástupcu je aj **bezodkladne nahlásenie karantény**, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.
* **Zákonní zástupcovia a cudzie osoby nevstupujú do budovy školy**. Počas zelenej a oranžovejfázy so žiakom 1.ročníka môže do vestibulu školy vstúpiť jedna osoba s rúškom.
* Zákonní zástupcovia rešpektujú požiadavku minimalizácie zhromažďovania cudzích osôb pred

školou.

1. Pri pobyte v škole žiaci a zamestnanci dbajú na dodržanie zásad **R-O-R** (ruky- odstup – rúško) v zmysle pokynov pre jednotlivé fázy. **Uskutočnenie stretnutí rodičov** na začiatku školského roka 2020/2021 zorganizuje škola v otvorenom priestore (školský dvor), prípadne v učebni podľa harmonogramu stretnutí jednotlivých tried v ročníku v termíne od **07.09 -11.09.2020**.
2. V čase od **02.09.2020 do 14.09.2020 je povinné pre žiakov 2.stupňa používanie rúšok v interiéri** školy a pre pedagogických a nepedagogických zamestnancov je povinné nosenie rúšok, resp. ochranných štítov. Pre žiakov 1.stupňa sú rúška len odporúčané.
3. Od **16. 09.2020** platia pre **nosenie rúšok pravidlá pre jednotlivé fázy**:
4. **žiaci** - **zelená fáza**: v interiéri mimo triedy, **oranžová fáza**: v interiéri mimo triedy, **červená fáza**:povinne v interiéri;
5. **pedagogickí zamestnanci** - **zelená fáza**: odporúčanie nosiť rúško (štít) počas výchovno –

vzdelávacieho procesu, **oranžová fáza**: odporúčanie nosiť rúško (štít) počas výchovno –

vzdelávacieho procesu, **červená fáza**: povinne rúško (štít) v interiéri;

1. **nepedagogickí zamestnanci** – podľa opatrenia ÚVZ SR.
2. Ak je vstupujúcemu do budovy nameraná telesná teplota pri prvom meraní medzi 37- 37,5° C, meranie sa zopakuje po 5 minútach pokoja. Ak je pri druhom meraní nameraná telesná teplota viac ako 37-37,5° C, zopakovať ešte raz, tretie meranie po ďalších piatich minútach, ak bude stále telesná teplota viac ako 37,2° C, **nebude** **mu umožnené zúčastniť sa vyučovania**. Ak je prítomný pri vstupe do školy zákonný zástupca, dieťaťu nebude umožnený vstup do budovy školy. Ak nie je pri meraní teploty prítomný zákonný zástupca, dieťa si nasadí rúško, bude izolované v izolačnej miestnosti a bezodkladne bude kontaktovaný zákonný zástupca, ktorý si dieťa bezodkladne vyzdvihne.
3. Škola pre **účely izolácie žiaka**, u ktorého sa vyskytnú príznaky ochorenia COVID-19, prípadne iného prenosného ochorenia počas vyučovania, má vyčlenený priestor – zdravotnícku miestnosť. Následne po opustení miestnosti žiakom bude dôkladne vydezinfikovaná.
4. Rodič doma postupuje štandardne. Ak dieťa počas dňa v domácom prostredí **nevykazuje** **iné** **známky ochorenia** (nielen príznaky Covid-19, ale ani iné príznaky), telesná teplotaklesla, nie jepotrebná ďalšia izolácia a dieťa môže ísť na druhý deň opäť do školy, kde sa štandardne ráno opäť vykoná meranie telesnej teploty pri vstupe do budovy školy. V takomto prípade nie je potrebné vyšetrenie u všeobecného lekára pre deti a dorast.
5. Ak dieťa počas dňa **vykazuje v domácom prostredí** akékoľvek príznaky ochorenia, zákonný zástupca zabezpečuje starostlivosť o dieťa obvyklým spôsobom. Ak ide o ľahké príznaky, ktoré dokáže zvládnuť bez pomoci lekára, nechá dieťa doma do ústupu príznakov. Ak neprítomnosť dieťaťa v škole trvá 3 dni a menej, po upravení zdravotného stavu prichádza dieťa do školy a pri nástupe predkladá Prehlásenie o bezinfekčnosti podpísané rodičom. (Vzhľadom na ľahké ťažkosti lekára nepotreboval, nie je potrebné Potvrdenie o chorobe podpísané lekárom.)
6. Ak je zdravotný stav dieťaťa taký, že je potrebná rada, prípadne vyšetrenie dieťaťa, rodič kontaktuje lekára všeobecnej starostlivosti o deti telefonicky, mailom, alebo iným dištančným spôsobom a ďalej postupuje podľa jeho pokynov.
7. Ak dieťa nepríde do školy 3 po sebe nasledujúce dni, príde štvrtý deň, rodič predkladá pri nástupe len Prehlásenie o bezinfekčnosti podpísané rodičom a **písomné ospravedlnenie neprítomnosti** od rodiča. Pri minimálnych príznakoch počas troch dní nie je vždy potrebná návšteva lekára, mierne príznaky ustúpia spontánne a nie je potrebný zásah lekára.
8. Ak dieťa nepríde do školy z dôvodu ochorenia trvajúceho viac ako **tri po sebe** **nasledujúce dni** a ochorenie vyžadovalo návštevu lekára, rodič pri opätovnom nástupe dieťaťa do školy predloží Potvrdenie o chorobe, vystavené príslušným lekárom.
9. Pri nutnosti vyšetrenia dieťaťa lekárom je potrebné rešpektovať Metodické usmernenie pre prácu

v ambulancii všeobecného lekára pre deti a dorast MZ SR. Podľa tohto usmernenia sav ambulancii vyšetrujú deti po telefonickom/mailovom dohovore s lekárom, ak to vyžaduje ich zdravotný stav (nie dieťa, ktorému bola pri vstupe do školy nameraná telesná teplota vyššia ako 37,2° C).

1. Ak dieťa **nespĺňa kritériá ranného zdravotného filtra** resp. bude počas dňa izolované, opatrenia sa nevzťahujú na súrodenca žijúceho s ním v spoločnej domácnosti.
2. V prípade, že u dieťaťa alebo zamestnanca je podozrenie alebo potvrdené ochorenie na COVID-19, postupuje sa podľa usmernenia dokumentu MŠVVaŠ SR, časť **Oranžová a Červená fáza**.

VÝCHOVNO – VZDELÁVACÍ PROCES

1. V čase do 14.09.2020 sa **nebudú vo vyučovaní spájať skupiny žiakov** z rôznych tried.
2. Pedagogickí zamestnanci v súlade s aktuálnymi hygienicko – epidemiologickými nariadeniami a podľa svojho uváženia a možností zabezpečia **rozstupy** medzi žiakmi a žiakmi a pedagógmi pri výchovno – vzdelávacom procese.
3. Pedagogickí zamestnanci budú vhodné aktivity organizovať tak, aby bolo možné časť dňa **bezpečne** **tráviť vonku (outdoorové vyučovanie)**-v areáli školy alebo mimo neho (podľa klimatickýchpodmienok).
4. Podľa prevádzkových možností bude vyučovanie prebiehať v ucelených kolektívoch v kmeňových triedach a pri výučbe sa **nebudú využívať odborné učebne**. V miestnosti, v ktorej sa zdržuje kolektív detí, je zabezpečené **časté a intenzívne vetranie**.
5. Počas prestávok sa budú žiaci zdržiavať v triede s cieľom eliminovať prechádzanie sa po chodbách alebo v exteriéri, zabezpečí sa priame vetranie.
6. Telesná výchova sa realizuje jedine v exteriéri. Telocvičňa a ostatné vnútorné priestory na šport sa

do 20.septembra 2020 nevyužívajú.

1. Záujmová činnosť/záujmové vzdelávanie sa bude realizovať podľa Usmernenia MŠVVaŠ ku realizácii záujmovej činnosti. Škola vydá vzdelávacie poukazy obvyklým spôsobom.
2. **Miesto vstupu do školy**. Pre plynulosť a bezpečnosť príchodu detí bude škola vseptembrivyužívať tri vchody určené pre príchod a odchod do školy – **hlavný vchod** **I. a II.** **a tretí zo školského dvora.** Pred oboma vstupmi do školy sú značky odstupov a piktogramy upozorňujúce na ranný filter.

V čase **od 7,00 do 7,30 hod budú všetky vchody do hlavnej budovy školy pripravené pre žiakov** **1. stupňa ZŠ.** Včase **od 7,30 hod do 7,50 hod** bude vstup pripravený pre žiakov 5.-9. ročníka ZŠ.

ŠKOLSKÝ KLUB DETÍ

1. ŠKD 2.09.2020 nebude
2. Od 3.9. – 14.9.2020 prevádzka ŠKD v jednotlivých oddeleniach – Ranný klub nebude, odpoludňajší do 17,00 hod

3. Do oddelenia ŠKD (popoludňajšia činnosť) budú prednostne zaradení žiaci príslušnej triedy.

4. Od 16.09.2020 (zelená fáza) bude prevádzka ŠKD v štandardnom režime. Ranný klub od 6,00 hod. do 7.30 hod. a popoludní do 17.00 hod. pre prihlásené deti v plánovaných oddeleniach.

HYGIENICKO – EPIDEMIOLOGICKÉ OPATRENIA

1. **Dôkladné čistenie a dezinfekcia miestností** sa realizuje najmenej raz denne. Dezinfekciadotykových plôch, ostatných povrchov alebo predmetov, ktoré používa veľký počet ľudí sa realizuje minimálne dvakrát denne a podľa potreby (kľučky dverí, podlahy spojovacích chodieb a schodíšť, priestor pred školskou jedálňou, vestibul hlavnej budovy).
2. **Upratovanie a dezinfekcia toaliet** prebiehaminimálne dvakrát denne a podľa potreby. Toalety súvybavené mydlom v dávkovači a jednorazovými papierovými utierkami pre bezpečné osušenie rúk.
3. Prevádzkový personál je informovaný a poučený o sprísnených podmienkach upratovania a o potrebe priebežného čistenia a dezinfekcie dotykových povrchov/plôch lavíc, stoličiek, odkladacích priestorov a predmetov. **Rukavice pre bežné činnosti** nie sú nutné, potrebné sú napr. pri likvidácii odpadov, dezinfekcii, rannom filtri, meraní telesnej teploty.

PRACOVNO-PRÁVNE VZŤAHY:

* 1. Zamestnanci školy **plnia svoje pracovné povinnosti osobne** na pracovisku podľa pracovnej zmluvy a pracovnej náplne.
	2. Ak niektorý zo zamestnancov zo subjektívnych dôvodov (obava z nákazy, nepodložená klinickými príznakmi) odmieta vykonávať pracovnú činnosť osobne a na pracovisku, zamestnávateľ:
		1. sa dohodne so zamestnancom na čerpaní dovolenky ( § 111 ods. 1 Zákonníka práce) alebo
		2. ospravedlní neprítomnosť zamestnanca na pracovisku bez náhrady mzdy (tzv. prekážka v práci na strane zamestnanca) podľa § 141 ods. 3 písm. c) Zákonníka práce.
	3. Pri prvom nástupe do práce všetci zamestnanci školy vyplnia dotazník o zdravotnom stave pred nástupom do zamestnania (príloha).Zamestnanci predkladajú po každom prerušení dochádzky v trvaní viac ako tri dni písomné vyhlásenie o tom, že zamestnanec neprejavuje príznaky prenosného ochorenia a nemá nariadené karanténne opatrenie.
	4. Počas prerušenia vyučovania zamestnávateľ ospravedlní neprítomnosť „zamestnancov“ na pracovisku s náhradou mzdy (uplatní tzv. prekážku v práci na strane zamestnávateľa) podľa § 142 ods. 3 Zákonníka práce, a to až do získania negatívneho výsledku laboratórneho testu. Po negatívnom výsledku laboratórneho testovania pedagogický/odborný zamestnanec alebo ďalej pokračuje vo výkone pracovnej činnosti v súlade s pracovnou zmluvou.
	5. Ak sú výchova a vzdelávanie organizované ako dištančné, pedagogický zamestnanec zabezpečuje dištančné vzdelávanie formou práce z domu (home office) a patrí mu príslušný plat, pretože ide o riadne vykonávanie práce. Vykonávanie práce z domu je riadnym výkonom práce, resp. riadne plnenie pracovných povinností rovnako ako na pracovisku, len s rozdielom iného miesta výkonu práce, za ktorý zamestnancovi prináleží príslušný plat.
1. Pri podozrení na ochorenie Covid-19 v prípade žiaka, pedagogický zamestnanec, ktorý bol v úzkom kontakte s konkrétnym žiakom (vyučoval v príslušnej triede, vykonával výchovnú činnosť v príslušnom oddelení ŠKD, poskytoval špeciálnopedagogickú starostlivosť, výchovné poradenstvo a pod.), odchádza do domácej izolácie, zamestnávateľ v uvedenom prípade ospravedlní neprítomnosť vyššie uvedeného zamestnanca na pracovisku a poskytne mu náhradu mzdy (uplatní tzv. prekážku v práci na strane zamestnávateľa) podľa §142 ods. 3 Zákonníka práce, a to až do

získania/potvrdenia negatívneho výsledku laboratórneho testu. Po negatívnom výsledku laboratórneho testovania pedagogický zamestnanec alebo odborný zamestnanec ďalej pokračuje vo výkone pracovnej činnosti v súlade s pracovnou zmluvou.

1. Pri podozrení na ochorenie Covid-19 v prípade zamestnanca (pedagogický zamestnanec, odborný zamestnanec alebo nepedagogický zamestnanec), tento zamestnanec odchádza do domácej izolácie, zamestnávateľ ospravedlní jeho neprítomnosť na pracovisku a poskytne mu náhradu mzdy (uplatní tzv. prekážku v práci na strane zamestnávateľa) podľa § 142 ods. 3 Zákonníka práce, a to až do získania/potvrdenia negatívneho výsledku laboratórneho testu. Po negatívnom výsledku laboratórneho testovania pedagogický zamestnanec alebo odborný zamestnanec ďalej pokračuje vo výkone pracovnej činnosti v súlade s pracovnou zmluvou. Ak bolo testovanie pozitívne, zamestnávateľ postupuje v súlade s pokynmi RÚVZ. Ak RÚVZ nariadil zamestnancovi domácu izoláciu, zamestnávateľ ospravedlní neprítomnosť zamestnanca na pracovisku a poskytne mu náhradu mzdy (uplatní tzv. prekážku v práci na strane zamestnávateľa) podľa § 142 ods. 3 ZP, a to až do získania/potvrdeného negatívneho výsledku laboratórneho testu. Po negatívnom výsledku laboratórneho testovania pedagogický zamestnanec alebo odborný zamestnanec ďalej pokračuje vo výkone pracovnej činnosti v súlade s pracovnou zmluvou.
2. Ak v situácii, že došlo **k podozreniu na ochorenie** iného zamestnanca, iný zamestnanec zo subjektívnych dôvodov (nepodložená obava z nákazy) odmieta vykonávať pracovnú činnosť osobne a na pracovisku, zamestnávateľ:
	1. sa dohodne **so zamestnancom na čerpaní dovolenky** v zmysle § 111 ods. 1 ZP alebo
	2. ospravedlní **neprítomnosť zamestnanca na pracovisku bez náhrady mzdy** (tzv. prekážka v práci na strane zamestnanca) podľa § 141 ods. 3 písm. c) Zákonníka práce.

STRAVOVANIE

1. Stravovanie v priestoroch školy sa uskutoční obvyklým spôsobom, podľa harmonogramu, s cieľom nepremiešavania triednych kolektívov detí.
2. Pokrmy či balíčky **vydáva personál**, vrátane čistých príborov. Deti si jedlo a pitie samy nedokladajú a neberú si ani príbory. Žiaci si pred jedlom umývajú ruky spôsobom, ktorý je v súlade s aktuálnymi hygienicko-epidemiologickými nariadeniami.
3. **Pri príprave jedál a pri vydávaní** sa dodržiavajú vo zvýšenej miere bežné hygienické pravidlá.

4. Výdaj jedla sa uskutoční do troch hodín od jeho prípravy, aby nedošlo k jeho znehodnoteniu.

ZÁVEREČNÉ USTANOVENIA

1. O pokynoch informuje triedny učiteľ žiakov/zákonných zástupcov obvyklým spôsobom.
2. Tento dokument sa vzťahuje na prevádzkové podmienky ZŠ, J. Alexyho , 1941/1 vo Zvolene po dobu trvania dodržiavania epidemiologických opatrení a odporúčaní. Upravuje iba tie základné prevádzkové podmienky, ktoré sa líšia od štandardných podmienok vyplývajúcich zo školských, hygienických, pracovnoprávnych a ďalších interných smerníc/predpisov/usmernení.
3. Oboznámenie s Pokynmi, upravujúce podmienky Základnej školy J. Alexyho, 1941/1 vo Zvolene na obdobie školského roka 2020/2021 vo veciach prevádzky a vnútorného režimu školy a ŠKD a podmienok na zaistenie bezpečnosti a ochrany zdravia žiakov potvrdia zamestnanci svojim podpisom v prílohe tohto usmernenia.

|  |  |
| --- | --- |
| Vo Zvolene 25.08.2020 | Mgr. Lucia Mesárošová |
|  | riaditeľka školy |